የኢትዮጵያ ንግድ ባንክ ከሶማሌ ክልል ለተፈናቀሉ ወገኖች 35 ሚሊየን 167 ሺህ ብር ድጋፍ አደረገ
የኢትዮጵያ ንግድ ባንክ በሶማሌ ክልል ለተፈናቀሉ ወገኖች 35 ሚሊየን 167 ሺህ ብር ድጋፍ አደረገ።የባንኩ ፕሬዝዳንት አቶ ባጫ ጊና የዜጎች መፍናቀል ባንኩን እንዳሳዘነ ጠቅሰው ለውጥ አልጋ ባልጋ አይመጣምና ተባብረን የገጠመንን ችግር እንወጣለን ብለዋል።ንግድ ባንኩ በተጨማሪም በትምህርት፣ በጤና በማህበራዊና በአካባቢ ጥበቃ ስራ ባለፋት አምስት አመታት ማህበራዊ ሃላፊነቱን እተወጣ መሆኑን ገልጸዋል፡፡ባንኩ በ70 ሚሊየን ብር በመላ ሃገሪቱ ለህብረተሰቡ የጤና አገልግሎት ኢንድሰጥ ጤና ጣቢያ እየገነባ መሆኑን የገለጹት ፕሬዝዳንቱ ሶስቱ መጠናቀቁንና ለሶማሌ ክልል ተፈናቃዮች የተደረገው ድጋፋም የዚህ አካል መሆኑን ተናግረዋል፡፡ድጋፋን የተቀበሉት የክልሉ ምክትል ርእሰ መስተዳድር አቶ ሙስጠፋ ሙሃመድ ለተደረገው ድጋፍ በማመስገን ድጋፋ ባንኩ ለሶማሌ ህዝብ ያለውን አሌንታነት ያሳየበት ነው ብለዋል።ባለፋት ጥቂት ወራት በክልሉ 250 ሺህ ተፈናቃዮችን ወደ ቀድሞ ቀያቸው እንዲመለሱ የማድረግ ስራም ተሰርቷል ያሉት አቶ ሙስጠፋ ድጋፉ ተፈናቃይ ወገኖችን በዘላቂነት ለማቋቋም እንደሚውል ገልጸዋል።የኢትዮጵያ ንግድ ባንክ ድሬዳዋ ከተማ አስተዳደርን ጨምሮ በሶማሌ፣ ኦሮሚያ፣ አማራ፣ ቤንሻንጉል ጉምዝ፣ ጋምቤላ፣ ሐረሪ እና ትግራይ ክልሎች ለሚገኙ ተፈናቃዮች 100 ሚሊየን ብር ድጋፍ ለማድረግ መወሰኑ የሚታወስ ነው።